
Laste arvu suurendamine Narva Lasteaia Päikene lasteaiarühmas
1. Asjaolud ja menetluse käik
Narva Lasteaed Päikene on 9rühmaline lasteasutus, milles 2022/2023. õppeaastal on 2 sõimerühma ja 7 lasteaiarühma. Narva Lasteaia Päikene rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Päikene hoolekogu on teinud ettepaneku suurendada laste arvu lasteaiarühmas Sipelgad kuni 23 last (24.03.2023. a hoolekogu koosoleku protokoll). Narva Lasteaia Päikene direktor esitas 28.03.2023. a Narva Linnavalitsuse Kultuuriosakonnale vastavasisulise taotluse nr 2-23/5-A.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Päikene lasteaiarühmas Sipelgad kuni 23 last.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

